## Rješenje Ustavnog suda Republike Hrvatske broj: U-III-4098/2003 od 26. ožujka 2004.

### NN 43/2004 (5.4.2004.), Rješenje Ustavnog suda Republike Hrvatske broj: U-III-4098/2003 od 26. ožujka 2004.

# USTAVNI SUD REPUBLIKE HRVATSKE

1034

Ustavni
sud Republike Hrvatske, u Vijeću za rješavanje postupovnih pretpostavki za
odlučivanje o ustavnim tužbama, u sastavu sudac Milan Vuković, predsjednik
Vijeća, te suci Ivan Matija i Nevenka Šernhorst, članovi Vijeća, u postupku
pokrenutom ustavnom tužbom S. K. iz O., kojeg zastupa Zajednički odvjetnički
ured Z. R. i D. P. u P., na sjednici održanoj 26. ožujka 2004. godine,
jednoglasno je donio

## RJEŠENJE

I.
Ustavna tužba se odbacuje.

II.  Ovo rješenje objavit će se u »Narodnim
novinama«.

```
Obrazloženje
```

1. Podnositelj je podnio ustavnu tužbu protiv
odgovora Ureda predsjednika Vlade Republike Hrvatske, klasa: 022-03/03-05/42,
ur.broj: 50303/9162-03 od 17. studenoga 2003. godine, a povodom upita u svezi
invalidske mirovine.

*Ustavni sud nije nadležan za odlučivanje.*

2. Odredba članka 62. stavka 1. Ustavnog zakona o
Ustavnom sudu Republike Hrvatske (»Narodne novine«, broj 49/02 – pročišćeni
tekst, u nastavku: Ustavni zakon) propisuje:

»Svatko može podnijeti Ustavnom sudu ustavnu tužbu
ako smatra da mu je pojedinačnim aktom tijela državne vlasti... kojim je
odlučeno o njegovim pravima i obvezama ili o sumnji ili optužbi zbog kažnjivog
djela, povrijeđeno ljudsko pravo ili temeljna sloboda zajamčena Ustavom... (u
daljnjem tekstu: ustavno pravo)«.

Sukladno tome, samo ona odluka kojom je nadležni sud
meritorno odlučio o biti stvari, odnosno o pravu ili obvezi ili o sumnji ili
optužbi zbog kažnjivog djela podnositelja, jest pojedinačni akt u smislu članka
62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. Tijekom ustavnosudskog postupka utvrđeno je da
osporavani odgovor Ureda predsjednika Vlade Republike Hrvatske, ne predstavlja
pojedinačni akt u smislu članka 62. stavka 1. Ustavnog zakona protiv kojeg bi
Ustavni sud bio nadležan pružiti u­s­tav­­no­sudsku zaštitu.

4. Slijedom iznijetoga, na temelju članka 72. u svezi
s člankom 62. Ustavnog zakona, riješeno je kao u izreci.

5. Odluka o objavi temelji se na odredbi članka 29.
Ustavnog zakona.

Broj:
U-III-4098/2003

Zagreb, 26.
ožujka 2004.

Predsjednik
Vijeća
**Milan Vuković,** v. r.

–
prihodi od izdavačke djelatnosti,

–
donacije,

–
ostali prihodi i davanja.

Iz
državnog proračuna Republike Hrvatske osiguravaju se sredstva za izvršavanje
javne ovlasti - obavljanja stručnog nadzora.

XIV.
PRIJELAZNE I ZAVRŠNE ODREDBE

Članak
58.

Postupci
koji su u tijeku na dan stupanja na snagu ovoga Statuta, nastaviti će se prema
aktima na temelju kojih su i započeti.

Članak
59.

Danom
stupanja na snagu ovoga Statuta, prestaje važiti Statut koji je donesen na 1.
sjednici Skupštine Komore, održanoj dana 26. lipnja 1995. godine te njegove izmjene
i dopune, koje su donesene na 3. sjednici Skupštine Komore, održanoj dana 7.
prosinca 1996. godine.

Članak
60.

Ovaj
Statut stupa na snagu osmog dana od dana objave u »Narodnim novinama«, a
odredbe članka 12. stavak 2. i članka 13. Statuta primjenjivati će se nakon
provedenih izbora za vijećnike Skupštine Komore u mandatnom razdoblju
2007/2011.

Predsjednik Komore
**Ž****eljko** **Zubovi****ć, dr****. stom**., v. r.

Rješenje, NN 43/2004-1034